**Ētahi atu Rā Tapu, Ngā Rā Whakamaharatanga o te hunga tapu i ngā Karaipiture, me Ētahi atu Rā Hākari**

**Te Whakaingoatanga o te Karaiti te 1 o ngā rā o Kohitātea [RCL]**

**Ngā Tau ABC**

**Te Rārangi o te Rā**

Kāhore hoki he ora i tētahi atu: kāhore hoki he ingoa kē atu i raro o te rangi kua hōmai ki ngā tāngata, e ora ai tātou.

*Ngā Mahi 4:12*

**Ngā Īnoi o te Rā**

E te Ariki e te Atua, e whakawhetai ana mātou ki a koe, mō tāu Tama,

i tākohatia ki a mātou, nāu te kī kia huaina ko Īhu;

meinga kia whakahōnoretia tōna ingoa e mātou i runga i te whenua,

kia aratakina mai ai ētahi atu ki a ia,

ko ia anake te Ariki me te Kaiwhakaora. **Āmine.**

E te Karaiti tō mātou Kaiwhakaora, ka whakamoemiti ki a koe

i tōu kotinga i tēnei rā

i huaina nei tōu ingoa, ko Īhu.

Te whakamoemiti ki a koe, e Īhu, te tika o tēnā ingoa

nāu nei mātou i whakaora i ō mātou hara.

Whakarongo ki tēnei īnoi i runga i tōu ingoa.
**Āmine.**

**Ngā Pānui**

Te Tauānga 6:22-27

Waiata 8

Karatia 4:4-7, *ko* Piripai 2:5-11 *rānei*

Ruka 2:15-21

**Te Rārangi mō Muri i te Hapa**

Ā, e whānau ia he tama, me hua e koe tōna ingoa ko Īhu: nō te mea māna e whakaora tōna iwi i ō rātou hara.

*Matiu 1:21*

**Te Tau Hou te 1 o ngā rā o Kohitātea [RCL]**

**Ngā Tau ABC**

**Te Rārangi o te Rā**

Kāhore hoki he ora i tētahi atu: kāhore hoki he ingoa kē atu i raro o te rangi kua hōmai ki ngā tāngata, e ora ai tātou.

*Ngā Mahi 4:12*

**Ngā Īnoi o te Rā**

E te Matua mutunga kore,
ki a koe nei e rite ana ngā mano tau ki te wā poto,

whakahoutia mātou ki roto i tōu Wairua Tapu,
kia māia ai mātou e ora nei ki te mahi ki a koe;

i roto i te manaakitanga o Īhu tāu Tama tō mātou Kaiwhakaora.

**Āmine.**

E te Atua o te wā, o te ātea,

i te tīmatanga o tēnei tau hou

i ia rā i ia rā

whakapuakina mai ki a mātou tōu ao hou;

whakarongo ki tēnei īnoi i runga i tōu aroha.

**Āmine.**

**Ngā Pānui**

Te Kaikauwhau 3:1-13

Waiata 8

Whakakitenga 21:1-6a

Matiu 25:31-46

**Te Whakatahuritanga o Paora Tapu**

 **te 25 o ngā rā o Kohitātea**

**Ngā Tau ABC**

**Te Rārangi o te Rā**

He ahakoa rā kāhore ahau e whakamā: e mātau ana hoki ahau ki tāku i whakapono ai, e ū ana tōku whakaaro e taea e ia te tiaki tāku i tuku atu ai ki a ia, ā taea noatia taua rā.

*2 Tīmoti 1:12*

**Ngā Īnoi o te Rā**

E te Atua Kaha rawa,

nāu i whakamārama te rongopai

kia tīaho ki te ao whānui

mā roto i ngā kauhau a Paora, tāu pononga;

meinga mātou e maumahara nei ki tōna tahuringa

kia whai ai mātou ki tāna i kite ai, ki tōu pono;

ko Īhu Karaiti tō mātou Ariki.

**Āmine.**

E Īhu, i whakawhiua nei,

whakahurihia mātou,

pēnei i a Paora i whakahuria e koe

ā, tonoa nei e koe hei āpōtoro ki te ao.

Meinga o mātou aroha, ā mātou inoi, o mātou mamaetanga

hei kawe i tāu rongopai ahakoa te utu

ki te katoa e tatari ana kia rongo.

Whakarongo ki tēnei īnoi i runga i tōu ingoa.
**Āmine.**

**Ngā Pānui**

Heremaia 1:4-10, *ko* Ngā Mahi 9:1-22 *rānei*

Waiata 67

Ngā Mahi 9:1-22, *ko* Karatia 1:11-24 *rānei*

Matiu 19:23-30

**Te Rārangi mō Muri i te Hapa**

He oranga nā te whakapono ki te Tama a te Atua, i aroha nei ki ahau, i tuku nei i a ia mōku.

*Karatia 2:20*

**Te Tāpaenga o te Karaiti i te Temepara**

 **te 2 o ngā rā o Hui-tanguru [RCL]**

**Ngā Tau ABC**

**Te Rārangi o te Rā**

Kia whakahoutia te wairua o tō koutou hinengaro; Kia kākahuria iho hoki ki a koutou te tangata hou, nō tā te Atua nei te hanganga i runga i te tika, i te tapu o te pono.

*Epeha 4:23-24*

**Ngā Īnoi o te Rā**

E te Matua ora tonu,

i tāpaea nei tāu Tama, a Īhu Karaiti, i te temepara i a ia e tamariki ana,

hei tūmanakotanga mō tāu iwi;

Hōmai he ngākau mā, he hinengaro mā ki a mātou,

Kia whakaahuatia kētia mātou ki tōna āhua,

ko ia e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu.

**Āmine.**

E te Atua Tapu,

i kawea mai e rātou te tamaiti a Te Karaiti ki te whare o tōna Matua,

me ngā koha a ngā pōhara hei whakatapu i a ia;

meinga mātou, te iti te rahi rānei,

i taua whakatapu;

ko ia e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu.

**Āmine.**

**Ngā Pānui**

Maraki 3:1-4

Waiata 84 *ko* Waiata 24:7-10 *rānei*

Hiperu 2:14-18

Ruka 2:22-40

**Te Rārangi mō Muri i te Hapa**

I whakaaroaro mātou ki tōu atawhai, e te Atua, i waenganui o tōu temepara.E te Atua, rite tahi ki tōu ingoa te whakamoemiti mōu, tae noa atu ki ngā pito o te whenua: kī tonu tōu matau i te tika.

*Waiata 48:9-10*

**Ngā Kōhungahunga Tapu te 16 o ngā rā o Hui-tanguru (rā takirua)**

**Ngā Tau ABC**

**Te Rārangi o te Rā**

Ka meinga hoki e ahau tā rātou tangi hei koa, ka whakamārietia rātou, ā, ka meinga rātou kia hari i ō rātou mamae.

*Heremaia 31:13*

**Ngā Īnoi o te Rā**

E te Matua Tapu,

i whakaorangia tāu Tama i te parekura o ngā kōhungahunga

i te ringa o Herora;

kaua mātou e tukua kia whakaarokore

ki ngā mamae o āu tamariki,

engari kia āwhina, kia tautoko i a rātou i roto i tōu aroha pūmau;

e ora ana ia, e kīngi tahi ana me koe me te Wairua Tapu,

kotahi Atua mō ake tonu atu.

**Āmine.**

E Īhu, o te aroha,

tukua ngā roimata o Rāhera kia maringi,

hei whakaari i ō mātou pōuritanga;

tukua kia tangi ia mō ngā pēpi e patua ana, e matehauā ana hoki,

tangi tonu nei mō ngā mahi tūkino a te tangata kūare, kakī mārō hoki.

E Īhu, o te aroha, kia tangi mātou me Rāhera,

kia mārama ki a mātou, ā mātou mahi;

e ahatia ana ki a mātou;

āwhinatia mātou ki te whakatika ināianei.

Whakamoemiti ki a koe e te Atua;

ka tūtuki i a koe ngā īnoi.

**Āmine.**

**Ngā Pānui**

Heremaia 31:15-20

Waiata 8

1 Koroniti 1:25-29

Matiu 2:13-18

**Te Rārangi mō Muri i te Hapa**

Ko te hunga tēnei e aru ana i te Reme ki ngā wāhi katoa e haere ai ia. He mea hoko ēnei i roto i ngā tāngata, he mātāmua ki te Atua, ki te Reme hoki.

*Whakakitenga 14:4*

**Matiaha Tapu, Āpōtoro te 24 o ngā rā o Hui-tanguru**

**Ngā Tau ABC**

**Te Rārangi o te Rā**

Kāhore koutou i whiriwhiri i ahau, engari, nāku koutou i whiriwhiri, nāku anō koutou i mea kia haere, kia whai hua, kia mau tonu hoki ō koutou hua

*Hoani 15:16*

**Ngā Īnoi o te Rā**

E Atua kaha rawa,

i whiriwhiri nei tāu āpōtoro pono a Matiaha

mō te tūnga o Hūrā;

tiakina tonutia tāu Hāhi i ngā kai-whakaako teka,

ā, arahina hoki ngā hēpara pono, me ngā hēpara tika.

ki te korōria o tōu ingoa tapu.

 **Āmine.**

E te Wairua Tapu,

meinga mātou e mahi nei mō tāu Hāhi

ki te whakapai haere i ngā mea takakino,

kia whakakahangia ngā mea ora,

me te aru haere i a koe

ahakoa ki hea, me pēhea rānei, tāu arahi.

Ka īnoi tēnei i roto i te ingoa o Īhu Karaiti tō mātou Ariki.

**Āmine.**

**Ngā Pānui**

Ihāia 22:15-22, *ko* Ngā Mahi 1:15-17, 20-26 *rānei*

Waiata 113

Ngā Mahi 1:15-17, 20-26 *ko* Piripai 3:13-21 *rānei*

Hoani 15:9-17

**Te Rārangi mō Muri i te Hapa**

Me whakatū tētahi o ērā hei hoa mō tātou ki te whakaatu i tōna aranga mai.

*Ngā Mahi 1.22*

**Te Whakapuakitanga o tō tātou Kaiwhakaora ki te Puhi Tapu ki a Meri**

 **te 25 o ngā rā o Poutū-te-rangi [RCL]**

**Ngā Tau ABC**

**Te Rārangi o te Rā**

Anō rā ko Meri, “Inā, te pononga a te Ariki; kia pērātia ahau me tāu i kōrero ai.

*Ruka 1:38*

**Ngā Īnoi o te Rā**

E te Atua o te aroha noa,

mā Meri te tauira, hei whakahihiko i a mātou ki te whakarongo

ki tāu i pai ai

ā, kia whakaae ko Īhu Karaiti hei Ariki i roto i ō mātou ngākau;

ko ia e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu.

**Āmine.**

E te Matua o te aroha,

nā tōu Wairua Tapu,

i hapū ai a Meri, te kōtiro Hūrai, ki tāu Tama;

waiho ma tōna ātaahua, tōna āhua tangata hoki,

i whakaputaina kētia ai tōna aroha noa, kia whānau ki roto i a mātou,

kia kaua mātou e whakahāwea te hūmārie rerekē, o tōu tino kaha.

Whakarongo ki tēnei īnoi i runga i tōu aroha. Āmine.

**Āmine.**

**Ngā Pānui**

Ihāia 7:10-14

Waiata 45 *ko* Waiata 40:5-10 *rānei*

Hiperu 10:4-10

Ruka 1:26-38

**Te Rārangi mō Muri i te Hapa**

Ka mea a Meri, ’Ka kīa e ngā whakatupuranga katoa e haere ake nei, he wahine hari. He nui hoki ngā mahi a te Mea Kaha ki ahau; he tapu hoki tōna ingoa.’

*Ruka 1:48, 49*

**Māka Tapu te Kaituhi Rongopai te 26 o ngā rā o Paenga-whāwhā**

**Ngā Tau ABC**

**Te Rārangi o te Rā**

Haere koutou ki te ao katoa, kauwhautia te rongopai ki ngā tāngata katoa. *Māka 16:15*

**Ngā Īnoi o te Rā**

E te Atua kaha rawa,

nā tōu aroha noa, i piki ake ai a Hoani Māka, i te hē,

i mahi pai, ki tāu i manaaki ai;

meinga mātou kia noho tonu i roto i a te Karaiti,

kia whai hua i ngā mahi pai,

hei whakahōnore i tōu ingoa.

**Amen.**

E te Atua e kore nei e rerekē,

i te wā e pahū ake ai ki a mātou

ngā tikanga hou, ngā whakaaro hou, ngā wehi hou,

meinga mātou kia mōhio tahi me Māka te kaikauwhau,

kua ara mai te Karaiti tū tonu ai te rongopai.

Whakamoemiti ki a koe e te Atua;

ka tūtuki i a koe ngā īnoi.

**Āmine.**

**Ngā Pānui**

Īhaia 62:6-12

Waiata 119:1-8

Ngā Mahi 15:36-40

Māka 13:9-13

**Te Rārangi mō Muri i te Hapa**

Kei te haere a Īhu i mua i a koutou ki Kariri: ko reira koutou kite ai i a ia, pērā i tāna i mea ai ki a koutou.

*Māka 16:7*

**Piripi Tapu rāua ko Hemi Tapu, Āpōtoro te 1 o ngā rā o Haratua**

**Ngā Tau ABC**

**Te Rārangi o te Rā**

Ka mea a Īhu, ‘Ā, ko tā koutou e inoi ai i runga i tōku ingoa, e meatia tēnei e ahau, kia whai korōria ai te Matua i te Tama.’

*Hoani 14:13*

**Ngā Īnoi o te Rā**

E te Atua Tohu,

ko te mōhio pono nei ki a koe te oranga tonutanga;

whakaakona mātou kia mōhio tūturu ki tāu Tama, a Īhu Karaiti,

ko ia hoki te huarahi, te pono, me te ora,

ā, mā te whai anō i ngā tapuwae o ngā āpōtoro, a Piripi rāua ko Hēmi,

kia haere mātou i ngā ara oranga tonutanga;

ko Īhu Karaiti tō mātou Kaiwhakaora.

**Āmine.**

E te Atua, e kore āu mahi e oti,

titiro mai ki a mātou i te taha o Piripi rāua ko Hēmi,

me ngā tini mano e kore e taea te tatau,

i mahi, e mahi tonu nei māu.

E īnoi ana mātou i roto i a Īhu Karaiti tō mātou Ariki.

**Āmine.**

**Ngā Pānui**

Ihāia 30:18-21

Waiata 119:9-16

1 Koroniti 15:1-8

Hoani 14:6-14

**Te Rārangi mō Muri i te Hapa**

Ka whakamoemiti anō ngā rangi, e Ihowā, ki āu mahi whakamīharo; ki tōu pono hoki i roto i te whakaminenga o te hunga tapu.

*Waiata 89:5*

**Hoani Tapu te Kaituhi rongopai** **te 6 o ngā rā o Haratua (rā takirua)**

**Ngā Tau ABC**

**Te Rārangi o te Rā**

I whakakitea mai hoki te ora, ā, kite ana mātou, nā, ka whakaatu nei, ka kauwhau nei ki a koutou i te ora tonu, i tērā i te Matua i mua, ā, kua whakakitea mai nei ki a mātou.

*1 Hoani 1:2*

**Ngā Īnoi o te Rā**

E te Atua tō mātou Matua,

ka whakamoemiti mātou ki a koe mō Hoani, tāu kaikauwhau,

i āna tuhinga i te rongopai, ka kitea ngā mea ngaro

o te whakakikokikotanga o te Kupu;

meatia, he mea whakamārama i tāna ākoranga,

kia haere ai mātou i te ara o tōu pono,

ā, kia tae mai ki te māramatanga me te ora tonu.

Ko Īhu Karaiti tō mātou Ariki.

**Āmine.**

E Īhu, te tīmatanga hou, te taro o te rangi, te wai ora,

ka rongo mātou i te kupu o te ora,

ka kite, ka mau ki te pono;

āwhinatia mātou ki te kauwhau i taua pono.

Whakarongo ki tēnei īnoi i runga i tōu ingoa.
**Āmine.**

**Ngā Pānui**

Ekoruhe 33:17-23

Waiata 97

1 Hoani 1:1-5

Hoani 21:20-25

**Te Rārangi mō Muri i te Hapa**

Nā, i te whakawhirinaki ki te uma o Īhu tētahi o āna ākonga, ko tā Īhu hoki i aroha ai.

*Hoani 13:23*

**Te Haerenga o Meri ki a Erihāpeti te 31 o ngā rā o Haratua [RCL]**

**Ngā Tau ABC**

**Te Rārangi o te Rā**

Kua whakateiteitia e te Ariki te hunga iti, kua whakakīa e ia te hunga mate hiakai ki ngā mea pai.

*Ruka 1:52-53*

**Ngā Īnoi o te Rā**

E te Atua aroha tonu,

nā tōu aroha noa i tino koa ai a Irihāpeti ki a Meri

i karangatia ai ko ia te whāea o te Ariki.

Whakakīa mātou ki tōu aroha noa,

ki te whakatau, ko tāna Tama te Kaiwhakaora mō mātou,

ka harikoa ki te kotahitanga me ia.

Ko Īhu Karaiti tō mātou Ariki.

**Āmine.**

E te Atua o te hunga hūmarie me te tūmanako,

manaakitia te hunga e whakapono ana i āu kupu taurangi;

āwhinatia mātou, pēra i a Meri rāua ko Irihāpeti,

kia harikoa

mō ngā mea pai katoa i whakaritea e koe mō mātou,

ki te kī, ‘Āe.’

Whakamoemiti ki a koe e te Atua;

ka tūtuki i a koe ngā īnoi.

**Āmine.**

**Ngā Pānui**

1 Hāmuera 2:1-10

Waiata 113

Roma 12:9-16b

Ruka 1:39-57

**Te Rārangi mō Muri i te Hapa**

Ka koa anō ia e whakapono ana: ka whakaritea hoki ngā mea i kōrerotia ki a ia e te Ariki.

*Ruka 1:45*

**Pānapa Tapu, te Apōtōro te 11 o ngā rā o Pipiri**

**Ngā Tau ABC**

**Te Rārangi o te Rā**

Nō te taenga atu a Pānapa, ka kite i te aroha noa o te Atua, ka hari, ka whakahau i a rātou katoa kia ū te ngākau, kia piri ki te Ariki.

*Ngā Mahi 11:23*

**Ngā Īnoi o te Rā**

E te Atua kaha rawa,

ka maumahara mātou i tāu pononga i a Pānapa,

i tōna koa nui hoki, ki te kauwhau i tōu aroha;

tukua mai hoki ki a mātou, te koha o tōu Wairua Tapu,

kia mōhio ētahi atu, ki te nui o āu painga,

ki te whakakaha, i te hunga ngākau iti,

me te atawhai i ngā rawakore;

i runga i te ingoa o Īhu Karaiti tō mātou Ariki.

**Āmine.**

E te Wairua Tapu, māhaki hoki,

ka whakawhetai mātou ki a koe mō Pānapa

i haere ki te rapu i a Haora;

hōmai ki a mātou te ngākau tapatahi me te mārama

kia mōhio ki a ia te mea i tohua e koe.

E īnoi ana mātou i roto i a Īhu Karaiti tō mātou Kaiwhakaora.

**Āmine.**

**Ngā Pānui**

Hopa 29:11-16

Waiata 98

Ngā Mahi 11:19-26

Hoani 15:12-17

**Te Rārangi mō Muri i te Hapa**

He tangata pai hoki a Pānapa, kī tonu i te Wairua Tapu, i te whakapono.

*Ngā Mahi 11:24*

**Hoani Kaiiriiri te 24 o ngā rā o Pipiri**

**Ngā Tau ABC**

**Te Rārangi o te Rā**

I tonoa mai he tangata e te Atua, ko Hoani tōna ingoa. I haere mai ia hei kaiwhakaatu, hei whakaatu mō te mārama.

*Hoani 1:6-7*

**Ngā Īnoi o te Rā**

E te Atua, tō mātou kaha, me tō mātou tūmanako,

hōmai ki a mātou he wairua toa o Hoani Kaiiriiri,

kia ū tonu hoki ā mātou kōrero i te pono,

ka whai māiatanga kia peia te kino

kia manawanui ai mō te take o te pono;

i runga i te ingoa o Īhu Karaiti tō mātou Ariki.

**Āmine.**

E te Atua kaha rawa,

na tāu pononga a Hoani i kauwhau

te mataku, te turakitanga, te riri kei te haere mai,

kia tae mai ai mātou ki te rīpenetā;

whakapuaretia ō mātou kanohi,

whakaaria mai ō mātou hara, kia murua atu.

Whakarongo ki tēnei īnoi i runga i tōu aroha.

**Āmine.**

**Ngā Pānui**

Ihāia 49:1-6

Waiata 139:1-11

Ngā Mahi 13:(16-)22- 26

Ruka 1:57-66, 80

**Te Rārangi mō Muri i te Hapa**

E haere hoki koe i te aroaro o te Ariki, hei whakapai i ōna ara, hei whakamātau i tāna iwi ki te ora.

*Ruka 1:76-77*

**Pita Tapu rāua ko Paora, ngā Apōtōro i Patua mō te Whakapono**

 **te 29 o ngā rā o Pipiri**

**Ngā Tau ABC**

**Te Rārangi o te Rā**

Ā, hōmai ana e ia ko ētahi hei āpōtoro; ko ētahi hei poropiti; ko ētahi hei kaikauwhau i te rongopai; ko ētahi hei hēpara, hei kaiwhakaako; kia tino rite ai te hunga tapu mō te mahi minita, mō te hanga i te whare, arā, i te tinana o te Karaiti.

*Epeha 4:11-12*

**Ngā Īnoi o te Rā**

E te Atua kaha rawa,

ka whakawhetai mātou ki a koe mō Pita rāua ko Paora, āu pononga,

ngā kaiarahi o tāu Hāhi i whakamatea nei mō tōu ingoa;

whakakīa mātou ki tōu Wairua pērā i a rāua

kia whai ake mātou i te ara o Īhu Karaiti

i manawanui ana ia ki te rīpeka,

whakahāweatia ana ki te whakamā,

nā, kua noho i tōu ringa matau,

āianei, ā, mō ake tonu atu.

**Āmine.**

E te Atua o ngā mea hou me ngā mea tāwhito,

ka whakamoemiti mātou ki a koe mō Pita rāua ko Paora,

i ta rāua arahitanga i tū ai te Hāhi me ōna tikanga

i hōmaitia nei e rāua;

meinga mātou, kia pērā i a rāua,

kia mōhio mātou ki te wā o te haerenga mai

me te whiriwhiri mōu.

Whakarongo ki tēnei īnoi i runga i tōu aroha.

**Āmine.**

E te Atua o te aroha noa,

i hangāia tāu Hāhi o te whakapono o Pita;

meinga mātou, kia rite ki a ia, i murua, i whakaorahia,

ka raupatuhia ō mātou ngoikoretanga

e kore e takahuirangi ā mātou mahi ki a koe,

ā, mō ake tonu atu

**Āmine.**

**Ngā Pānui**

Ngā Mahi 12:1-11

Waiata 34:1-10

2 Tīmoti 4:6-18, *ko* 4:6-8, 17-18 *rānei*

Matiu 16:13-19

**Te Rārangi mō Muri i te Hapa**

Nā te kaha o te Atua ko Paora te kaimahi ki ngā tauiwi, e rite ana i a Pita hei āpōtoro ki te kotinga.

*Karatia 2:8 (takatū)*

**Tamati Tapu, te Apōtōro te 3 o ngā rā o Hōngongoi (rā takirua)**

**Ngā Tau ABC**

**Te Rārangi o te Rā**

Ka mea a Īhu ki a ia, ’Nō tōu kitenga i ahau, i whakapono ai koe, e Tamati: ka koa te hunga kāhore i kite, ā, kua whakapono.’

*Hoani 20:29*

**Ngā Īnoi o te Rā**

E te Atua kaha rawa, ora tonu,

i ngākau ruarua te āpōtoro a Tamati ki te aranga ake o tāu Tama;

ahakoa kāhore mātou e kite i a Īhu,

meinga kia oho mātou ki te tino whakawhirinaki ki a ia,

tō mātou Ariki, tō mātou Atua.

**Āmine.**

E te Karaiti tō mātou māramatanga,

pērā i a Tamati, e hiahia ana mātou kia kite, kia pā,

kia taea te mōhio tūturu i mua i tō mātou whakapono.

I ā mātou kuwaretanga, āwhinatia mātou ki te pono;

i a mātou e pura ana, āwhinatia mātou kia haere tonu.

Whakamoemiti ki a koe e te Atua;

ka tūtuki i a koe ngā īnoi.

**Āmine.**

**Ngā Pānui**

Hapakuku 2:1-4

Waiata 117

Epeha 2:19-22

Hoani 20:24-29

**Te Rārangi mō Muri i te Hapa**

Kātahi a Īhu ka mea ki a Tamati, ’Totoro mai tōu matihao, kia kite hoki koe i ōku ringa; totoro mai hoki tōu ringa, ka kuhu ki tōku kaokao: aua e whakateka, engari, me whakapono.’

*Hoani 20:27*

**Meri Makarini Tapu te 22 o ngā rā o Hōngongoi**

**Ngā Tau ABC**

**Te Rārangi o te Rā**

Ka mea a Īhu ki a Meri, ‘Haere ki ōku tēina, ka mea atu ki a rātou, “Ka kake ahau ki tōku Matua, ki tō koutou Matua: ki tōku Atua, ki tō koutou Atua.”’

*Hoani 20:17*

**Ngā Īnoi o te Rā**

E te Atua atawhai,

nā tāu Tama i whakaora a Meri Makarini ki te oranga

o te tinana me te hinengaro

ka karanga ki a ia hei kaiwhakaatu

o tōna aranga ake i te mate;

whakaorangia mātou me te whakahou i a mātou

kia mahi mātou mōu

i runga i te kaha o tōna aranga ki te oranga.

Ko Īhu Karaiti tō mātou Ariki.

**Āmine.**

E Īhu te Kaiwhakaora,

tino reka tōu whakahoanga;

i whakaāe koe ki a Meri,

i whāia koe e Meri ki te take o te rīpeka,

i tūtaki koe i a Meri i te kāri;

hōmai ki a mātou hei whakaoranga e rite ana.

Whakarongo ki tēnei īnoi i runga i tōu ingoa.
**Āmine.**

**Ngā Pānui**

Te Waiata o Horomona 3:1-4a

Waiata 63

2 Koriniti 5:14-17 (-21)

Hoani 20:1-18 *ko* 20:1-2, 11-18 *rānei*

**Te Rārangi mō Muri i te Hapa**

Ka mea a Īhu ki a ia, ‘E Meri.’ Ka tahuri atu tērā, ka mea ki a ia, ‘E Rāponi;’ ko te tikanga tēnei, e te Kaiwhakaako.

*Hoani 20:16*

**Hēmi Tapu rāua ko Hone Tapu, ngā Apōtōro te 25 o ngā rā o Hōngongoi**

**Ngā Tau ABC**

**Te Rārangi o te Rā**

Ka mea a Īhu, ’Ko tā koutou i te ao nei, he mamate: otirā, kia māia; kua taea e ahau te ao.’

*Hoani 16:33b*

**Ngā Īnoi o te Rā**

E te Atua atawhai,

tukuna mai ki a mātou,

inā rā, i mahue tō rāua matua e Hēmi rāua ko Hoani,

me ā rāua taonga katoa

ki te whai i muri i tāu Tama i a Īhu Karaiti,

whakawātea mātou, ki te whai atu,

ahakoa ki te mate,

ki te korōria o tōu ingoa.

**Āmine.**

E te Karaiti tō mātou oranga, tukuna ki a mātou,

te māia o āu hoa a Hēmi rāua ko Hoani,

kia tutuki ki tōu iriiri,

kia inu te kapu i inumia e koe,

kia whai atu i a koe, ahakoa ki te wāhi i mate ai koe.

Whakarongo ki tēnei īnoi i runga i tōu ingoa.
**Āmine.**

*Ēnei inoi ka taea me whakakore te ingoa o Hoani.*

**Ngā Pānui**

Heremaia 45:1-5

Waiata 126

2 Koriniti 4:7-15

Matiu 20:20-28

**Te Rārangi mō Muri i te Hapa**

Ka mea a Īhu ki a rāua, ‘E inu anō kōrua i tāku kapu, ko te noho ia ki tōku matau, ki tōku mauī, ehara i ahau māna e hoatu, engari, ka riro i te hunga i whakaritea nei e tōku Matua mō rātou.’

*Matiu 20:23*

**Tipene Tapu, te tuatahi o rātou i patua mō te Whakapono**

 **te 3 o ngā rā o Hereturi-kōkā (rā takirua)**

**Ngā Tau ABC**

**Te Rārangi o te Rā**

Ā, ka mea Tepene, ’Nanā, e kite ana ahau ko ngā rangi e tūhāhā ana, ā, ko te Tama a te tangata e tū ana i te ringa matau o te Atua.’

*Ngā Mahi 7:56*

**Ngā Īnoi o te Rā**

E te Atua atawhai,

hōmai tōu aroha noa, mō ō mātou mamae, mō te pono,

ki te whai atu i te tauira

o tāu pononga a Tipene, i patua mō te whakapono,

meinga anō hoki mātou anō kia titiro ki a ia kua rīpekatia

me te īnoi anō mō rātou e tūkinotia nei i a mātou.

ko Īhu Karaiti tō mātou Kaihoko.

**Āmine.**

E Īhu,

kāhore tōu korōria i roto i te kaha anake

engari nui ake i roto i te mamaetanga me te mate;

meinga mā te whakakitenga a Tipene

hei tikitiki mō ō mātou māhunga, ā, kia mau ki te pono;

mō te korōria o tōu ingoa tapu.

 **Āmine.**

**Ngā Pānui**

2 Ngā Whakapapa 24:17-22

Waiata 31:1-8

Ngā Mahi 6:8-10; 7:54-60

Matiu 10:17-22

**Te Rārangi mō Muri i te Hapa**

Ā, ko Tepene, kī tonu i te whakapono, i te mana, nui atu ngā merekara me ngā tohu i meatia e ia i roto i te iwi.

*Ngā Mahi 6:8*

**Te Whakaahuakētanga o te Tama aroha te 6 o ngā rā o Hereturi-kōkā**

**Ngā Tau ABC**

**Te Rārangi o te Rā**

Kotahi tāku mea i inoi ai i a Ihowā, ko tāku tēnā e rapu ai: kia noho i te whare o Ihowā i ngā rā katoa e ora ai ahau, kia kite ai i te ātaahua o Ihowā, kia ui ai i roto i tōna temepara.

*Waiata 27:4*

**Ngā Īnoi o te Rā**

E Īhu,

kua nui atu āu tika i ngā tikanga tawhito,

kua piri tahi tōu mātauranga ki ngā poropititanga matakite;

meinga mātou kia koa nāhau mātou,

me te whai atu i a koe ki Hiruharama.

mō te korōria o tōu ingoa tapu.

**Āmine.**

E te Atua o te ora me te korōria,

i whakakitea nei tāu Tama i runga i te korōria

i mua i tōna whakamamaetanga i runga i te rīpeka;

meinga mātou, kua kite nei i tōna tino nui

kia whakakahangia ki te aru i a ia,

ā, kia whakarerekētia kia rite ki tōna korōriatanga;

ko ia e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu.

**Āmine.**

E te Atua o te korōria,

nāu i hoatu te whakakitenga o tāu Tama

ki a rātou i tatari i runga i te maunga;

meinga mā tā mātou whāiro i a ia

kia whakaahua kētia mātou kia rite ki tōna āhua korōria;

ko ia e ora ana, e kīngi tahi ana me koe me te Wairua Tapu,

kotahi anō Atua, ināianei, ā, mō ake tonu atu

**Āmine.**

**Ngā Pānui**

Ekoruhe 24:12-18, *ko* 34:29-35 *rānei*

Waiata 97

2 Pita 1: 16-21

Ruka 9:28-36

**Meri Tapu, te Whaea o Īhu te 15 o ngā rā o Hereturi-kōkā**

**Ngā Tau ABC**

**Te Rārangi o te Rā**

Nā, ko tōna haerenga ki roto ki a ia, ka mea, ‘Tēnā koe, e te wahine kua manakohia nei.’

*Ruka 1:28a*

**Ngā Īnoi o te Rā**

E te Atua aroha,

nāu nei i tohu a Meri puhi tapu

hei whaea mō tāu Tama kotahi;

tukua mātou i hokona nei mā ōna toto,

kia whai wāhi me ia ki te korōria o tōu rangatiratanga mutungakore;

i roto pū i a Īhu Karaiti tō mātou Ariki.

**Āmine.**

E Īhu,

e whakamīharo ana mō tōu whānautanga

me tōu whaea te mea wahine i manaakitia o ngā wā katoa.

Āwhinatia mātou katoa e whakapono nei ki a koe

ki te whakahōnore tōrite tētahi ki tētahi,

ahakoa he wahine he tāne,

ahakoa he aha ka taea e mātou,

ahakoa he aha ō mātou tūnga tangata;

ki te hōnore ki tōu ingoa tapu.

**Āmine.**

**Ngā Pānui**

Ihāia 7:10-15

Waiata 132:6-10, 13-14

Karatia 4:4-7

Ruka 1:46-55 *ko* 2:1-7 *rānei*

**Te Rārangi mō Muri i te Hapa**

Tēnā koe, e te wahine kua manakohia nei; kei a koe te Ariki! Ka tae te Wairua Tapu ki runga ki a koe.

*Ruka 1:28, 35*

**Patoromu Tapu, te Apōtōro te 24 o ngā rā o Hereturi-kōkā**

**Ngā Tau ABC**

**Te Rārangi o te Rā**

He teka hoki ko mātou te kauwhautia nei e mātou, engari, ko Karaiti Īhu hei Ariki, ā, ko mātou nei hei pononga mā koutou, he whakaaro ki a Īhu.

*2 Koriniti 4:5*

**Ngā Īnoi o te Rā**

E te Atua kaha rawa,

i te mea i whakapono tika, i kauwhautia

te kupu o te ora e Patoromu te āpōtoro,

kia rongo tonu kia kauwhautia ai hoki e tāu Hāhi

i te rongopai a Īhu Karaiti,

ki te hōnore ki tōu ingoa tapu.

**Āmine.**

E te Ariki,

ūhia mai ki a mātou,

te manaaki o te ngākau pono me te ngākau māhorahora

i hoatu e koe ki a Patoromu;

kia mōhio ai ō mātou ngākau mahara ki te whakahaere tikanga

me te whakapono tūturu i roto i tāu Tama i a Īhu Karaiti.

Whakarongo ki tēnei īnoi i runga i tōu aroha.

**Āmine.**

**Ngā Pānui**

Tiuteronomi 18:15-18

Waiata 145:10-18

Whakakitenga 21:9b-14

Hoani 1:45-51

**Te Rārangi mō Muri i te Hapa**

Ka kite a Īhu i a Natanahira e haere ana mai ki a ia, ka puaki tāna kupu mōna, ‘Nā, he tino tangata nō Īharaira, kāhore ōna tinihanga.’

*Hoani 1:47*

**Ngā Kaiwhakaū o te Hāhi Mihinare ki Aotearoa ki Niu Tireni, ki ngā Moutere o te Moana Nui a Kiwa te 1 o ngā rā o Mahuru**

**Ngā Tau ABC**

**Te Rārangi o te Rā**

E Ihowā, kia mahara ki āu mahi tohu, ki āu mahi aroha; nōnamata riro hoki ēnā.

*Waiata 25:5*

**Ngā Īnoi o te Rā**

E te Atua ora tonu,

kua kawea e āu karere te rongopai o te Karaiti

ki tēnei pito whakamutunga o te ao;

meinga mātou e maumahara nei

ngā kaiwhakaū o tāu Hāhi i ēnei motu

ka mōhio pū ki te pono o te rongopai i roto i ō mātou ngākau

ā, kia pai te hanga ki runga ake i ngā tūranga i whakatakotohia e rātou;

ko Īhu Karaiti tō mātou Ariki.

**Āmine.**

E te Atua o ngā whakatupuranga katoa

i te wā o mua me te wā e heke mai nei,

ka whakamoemiti, ka whakawhetai ki a koe

mō rātou kua hanga nei kua waihangatia anō hoki

tāu Hāhi i raro i Māhutonga [te Taki-o-Autahi, te Punga-a-Tamarēreti, *rānei*];

whakaarahia ake i roto i ō mātou rā ngā poropiti me ngā kaititiro

kia haria mai ki a mātou he mātau hou, he taki hou

me te whakahou i ā mātou whakamanawatanga ki a koe

me te rongopai o tāu Tama,

tō mātou Kaiwhakaora a Īhu Karaiti

**Āmine.**

**Ngā Pānui**

Hiraka 44:1-15 *ko* Whakatauki 8:1-13 *rānei*

Waiata 126; 145

1 Koriniti 3:11-17

Matiu 5:1-12

**Te Rārangi mō Muri i te Hapa**

Ko tō koutou haerenga mai ki a ia ki te kōhatu ora, ka hangā hoki koutou, ānō he kōhatu ora hei whare, arā, hei mea wairua.

*1 Pita 2:4-6 (takatū)*

**Te Rā o te Rīpeka Tapu te 14 o ngā rā o Mahuru**

**Ngā Tau ABC**

**Te Rārangi o te Rā**

Ki ahau ia kaua rawa he whakamanamana, ko te rīpeka anake o tō tātou Ariki, o Īhu Karaiti, i rīpekatia ai te ao ki ahau, me ahau hoki ki te ao.

*Karatia 6:14*

**Ngā Īnoi o te Rā**

E te Atua kaha rawa,

i te mamaetanga o tāu Tama aroha

i whakaritea e koe te taputapu o te mate kino

hei whakaatunga mō mātou hei whāinga i te mauri ora;

meinga mātou kia whakakorōria i roto i te rīpeka o te Karaiti

kia mamae koa ai mātou mō tōna take,

kua ora ia, e kīngi tahi nei me koe me te Wairua Tapu,

kotahi Atua mō ake tonu atu.

**Āmine.**

E Īhu, kua rīpekatia nei, kua ara hoki,

i hurihia e koe te rīpeka o te tangata hara

hei tohu o te wetekanga me te maungārongo.

Meinga mātou kua tohia ki te rīpeka

kia kore e whakamā ki te whakaatu mōu;

mō te korōria o tōu ingoa tapu.

**Āmine.**

**Ngā Pānui**

Tauānga 21:4b-9

Waiata 98:1-5 *ko* Waiata 78:1-2, 34-38 *rānei*

1 Koriniti 1:18-24

Hoani 3:13-17

**Te Rārangi mō Muri i te Hapa**

Ka mea a Īhu, ‘Ā, ki te whakairihia ake ahau ki runga ake i te whenua, māku ngā tāngata katoa e kukume ki ahau.’

*Hoani 12:32*

**Matiu Tapu te Kaituhi Rongopai te 21 o ngā rā o Mahuru**

**Ngā Tau ABC**

**Te Rārangi o te Rā**

Nā reira haere, meinga hei ākonga ngā iwi katoa, iriiria,ākona rātou kia mau ki ngā mea katoa i whakahaua e ahau ki a koutou.

*Matiu 28:19-20*

**Ngā Īnoi o te Rā**

E te Atua aroha ora tonu,

i roto i tāu Tama i a Īhu Karaiti

nāu a Matiu i karanga i tōna wāhi mahi,

hei āpōtoro hei kaikauwhau anō hoki;

whakawātea mātou i ngā mea apo katoa me te aroha kaiapo ki te moni

kia whai atu mātou i ngā tapuwae o Īhu Karaiti tō mātou Kaihoko.

**Āmine.**

E Īhu, te Kupu a te Atua,

meinga mātou kia rongo i tāu karanga

kia parea atu te mahi koi me te aroha kore;

engari, kia pērā me Matiu, kia aroha

te katoa o rātou i noho tahi, i mahi tahi ai;

mō te korōria o tōu ingoa tapu.

**Āmine.**

**Ngā Pānui**

Whakatauki 3:1-6

Waiata 19:1-6

Epeha 4:1-14, *ko* 4:1-7, 11-13 *rānei*

Matiu 9:9-13

**Te Rārangi mō Muri i te Hapa**

Ko te Atua hoki nāna nei i kī te mārama kia whiti i roto i te pōuri, kua whiti ki roto ki ō mātou ngākau, hei hōmai i te mārama o te mātauranga o te korōria o te Atua i te mata o Īhu Karaiti.

*2 Koriniti 4:6*

**Mikaera Tapu rātou ko Ngā Anahera Katoa te 29 o ngā rā o Mahuru**

**Ngā Tau ABC**

**Te Rārangi o te Rā**

Nā, i kite ahau, i rongo hoki ahau i te reo o ngā anahera maha i ngā taha katoa o te torōna, o ngā mea ora hoki, o ngā kaumātua: nā, ko tō rātou tokomaha kei ngā mano tekau mano tekau, me ngā mano mano.

*Whakakitenga 5:11*

**Ngā Īnoi o te Rā**

E te Atua kaha rawa, ora tonu,

e koropiko atu nei mātou me ngā anahera katoa,

kia hari tonu mātou mō āu tiakitanga o te rangi

ā, kia mahi pono mātou ki a koe i tēnei oranga.

Ko Īhu Karaiti tō mātou Ariki.

**Āmine.**

E Īhu,

meinga mātou āu karere,

hei kaitiaki o tōu whakapono,

hōmai ki a mātou anō hoki tērā kitenga nui o onamata

a Mikaera,

me ngā anahera tē taea te tatau

te rōpu kōrekoreko i te rangi

kia haere tahi mātou me te hihiri mō ngā wā katoa.

ki te korōria o tōu ingoa tapu.

**Āmine.**

**Ngā Pānui**

Rāniera 7:9-14 *ko* 7:9-10, 13-14 *rānei*

Waiata 103:15-22

Whakakitenga 12:7-12a

Hoani 1:45-51

**Te Rārangi mō Muri i te Hapa**

Whakapaingia a Ihowā, e āna anahera, e hira nei te kaha, e whakarite nei i tāna kupu, e whakarongo nei ki tōna reo ina kōrero.

*Waiata 103:20*

**Ruka Tapu te Kaituhi Rongopai te 18 o ngā rā o Whiringa-ā-nuku**

**Ngā Tau ABC**

**Te Rārangi o te Rā**

Anō te āhuareka o ngā waewae i runga i ngā maunga o te kaikawe i te rongo pai, e kauwhau ana i te maunga rongo.

*Ihāia 52:7*

**Ngā Īnoi o te Rā**

E te Atua kaha rawa,

i whakahihiritia e koe a Ruka te rata, kia kauwhau

te aroha me te mana whakaora o tāu Tama;

hōmai ki tāu Hāhi he aroha noa mai i āna whakaakonga

kia whakakahangia te hunga i tūkinotia,

kia whakaorangia te hunga mokemoke

kia tākaia anō hoki te ngākau marū;

ko Īhu Karaiti tō mātou Ariki.

**Āmine.**

E Īhu, kua rīpekatia nei,

kaua e tukua ō mātou waewae kia karo i ngā mamaetanga

ki tērā atu taha o te huarahi;

whakamaua mātou, pērā me Ruka,

kaiāwhina, kaiwhakaora hei kawe i te tūmanako.

Whakarongo ki tēnei īnoi i runga i tōu ingoa.
**Āmine.**

**Ngā Pānui**

Heremaia 8:22-9:3 *ko* Hiraka 38:1-14 *rānei*

Waiata 145:10-18

2 Tīmoti 4:9-17a

Ruka 10:1-9

**Te Rārangi mō Muri i te Hapa**

Nā, ka whakahoki a Īhu, ka mea ki a rātou, ‘Kāhore he aha o ngā tāngata ora e meatia ai e te rata, engari, o te hunga e mate ana. Kīhai ahau i haere mai ki te karanga i te hunga tika, engari, i te hunga hara, kia rīpenetā.’

*Ruka 5:31*

**Hēmi Tapu o Hiruharama te 23 o ngā rā o Whiringa-ā-nuku**

**Ngā Tau ABC**

**Te Rārangi o te Rā**

Nā, anō te pai, anō te āhuareka o te nohoanga o ngā tēina, o ngā tuākana i runga i te whakaaro kotahi!

*Waiata 133:1*

**Ngā Īnoi o te Rā**

E te Atua,

tukua mātou kia whai atu i te tauira o tāu pononga a Hēmi,

te tēina o tō mātou Ariki,

meinga tāu Hāhi kia mahi tonu

i ngā īnoi me te hohou rongo

mō te katoa o rātou e noho āhua rerekē, tautohetohe hoki;

ko Īhu Karaiti tō mātou Ariki.

**Āmine.**

E te Atua o te whakakitenga me te whakahou,

ka whakawhetai mātou ki a koe mō Hēmi

me tōna whakatahuri mai i te whakaponokore

kia mōhio ai ki a Īhu, tāna tuakana, hei Kaiwhakaora,

ā, kia mate hoki mō tōna whakapono.

Meinga mātou e hē ana,

kia tahuri atu, kia tika ai tā mātou whakawhirinaki ki a koe,

ki te hōnore o tōu ingoa tapu.

**Āmine.**

**Ngā Pānui**

Kēnehi 33:1-11

Waiata 119:65-72

Ngā Mahi 15:12-22a

Matiu 13:53-58

**Te Rārangi mō Muri i te Hapa**

Muri iho ka whakakite ki a Hēmi; muri iho ki ngā āpōtoro katoa.

*1 Koriniti 15:7*

**Haimona Tapu rāua ko Hura Tapu, ngā Apōtōro**

 **te 28 o ngā rā o Whiringa-ā-nuku**

**Ngā Tau ABC**

**Te Rārangi o te Rā**

Ko koutou ia he iwi whiriwhiri, he tohungatanga kīngi, he iwi tapu, he iwi kua riro pū mai mā te Atua; hei whakapuaki i ngā pai o te kaikaranga i a koutou i roto i te pōuri ki tōna mārama whakamīharo.

*1 Pita 2:9*

**Ngā Īnoi o te Rā**

E te Atua Kaha rawa,

i hangaia nei tāu Hāhi ki runga i te kaupapa

o ngā āpōtoro me ngā poropiti

ko te Karaiti ko tō mātou Ariki nei te kāmaka o te kokonga;

meinga mātou kua whakakotahitia me rātou i te whakapono me te aroha

hei wāhi mō taua temepara ora

i hangaia nei mō tōu korōria,

āianei, ā, mō ake tonu atu.

**Āmine.**

E Īhu te Karaiti,

he kāinga tōu Hāhi,

mō ngā tangata pērā me Hūrā rāua ko Haimona,

hei pōwhiri mō te manene,

hei tūmanako mō te tūmanakokore,

hei whakaritenga mō te mawehe.

Kia whakahihī mātou i a rātou kua karangatia nei e koe hei hoa.

Whakarongo ki tēnei īnoi i runga i tōu ingoa.
**Āmine.**

**Ngā Pānui**

Tiuteronomi 32:1-4

Waiata 19:1-6

Epeha 2:(11-)19-22

Ruka 6:12-16

**Te Rārangi mō Muri i te Hapa**

Ko koutou ia, e ngā hoa aroha, hangā ake koutou hei whare ki runga ki tō koutou whakapono tapu rawa, me te inoi anō i roto i te Wairua Tapu.

*Hūrā 20*

**Te Rā o te Hunga Tapu Katoa te 1 o ngā rā o Whiringa-ā-rangi [RCL]**

**Ngā Tau ABC**

**Te Rārangi o te Rā**

Kia whakamāramatia ngā kanohi o tō koutou hinengaro; kia mātau ai koutou ki te mea o tāna karanga e tūmanakohia atu nei, ki te korōria nui hoki o tōna taonga i roto i te hunga tapu, ki te nui whakaharahara hoki o tōna kaha ki a tātou ki te hunga e whakapono nei, i runga i te mahinga a te mana o tōna kaha.

*Epeha 1:18-19*

**Ngā Īnoi o te Rā**

E te Atua kaha rawa,

kua kotahi te hunga tapu ki a koe

i roto i te tinana tapu o te Karaiti;

meinga mātou i tōu aroha kia aru ki a rātou

i roto i te tūkaha ki te pai me te tapuranga katoa

kia tae rawa atu mātou ki ērā koa e kore e taea te kōrero

kua whakaritea mai nei e koe mō te hunga

e aroha pono ana ki a koe.

Ko Īhu Karaiti tō mātou Ariki.

**Āmine.**

E te Atua ora tonu,

i pupuri pūmautia e koe, ngā tāngata katoa

 o ngā iwi puta noa, ahakoa nga rereketanga o ia iwi

ka hangaia hoki rātou hei hunga tapu;

tukua matou kia irirangihia pērā me rātou,

kia iriiringia ki te ingoa o Īhu pērā i a rātou hoki,

kia whiwhi mātou he wāhanga i tōu korōria;

i tōu kīngitanga hoki he Atua kotahi, mō ake tonu atu.

**Āmine.**

**Ngā Pānui**

**Year A**

Whakakitenga 7:9-17

Waiata 34:1-10, 22

1 Hoani 3:1-12

**Year B**

Te Mātauranga o Horomona 3:1-9 *ko* Ihāia 25:6-9 *rānei*

Waiata 24

Whakakitenga 21:1-6a

Hoani 11:32-44

**Year C**

Raniera 7:1-3, 15-18

Waiata 149

Epeha 1:11-23

Ruka 6:20-31

**Te Rārangi mō Muri i te Hapa**

Ko ēnei rātou i whakamāunu ngā kakahu o te tangata, me kākahuria iho i te kākahu mutungakore, me kua whakapono ai te ingoa o te Atua; engari ināianei kua karaunatia rātou me tangohia ngā tohu nikau.

*2 Etera 2:45*

**Te Rā o ngā Wairua Katoa te 2 o ngā rā o Whiringa-ā-rangi**

**Ngā Tau ABC**

**Te Rārangi o te Rā**

Ki te whakapono hoki tātou kua mate a Īhu, kua ara ake anō, waihoki ko te hunga e moe ana i roto i a Īhu, ka ārahina tahitia mai rātou me ia, e te Atua.

*1 Teharonika 4:14*

**Ngā Īnoi o te Rā**

E te Atua atawhai,

ko tāu Tama te aranga me te ora

o te hunga pono katoa;

whakaarahia mātou i te matenga o te hara

ki te oranga o te tika,

tae ki te wā whakamutunga,

pērā me te katoa o āu pononga pono,

ka tae ki tōu koa mutunga kore;

ko Īhu Karaiti tō mātou Kaiwhakaora.

**Āmine.**

E Īhu Karaiti, te Ariki o te ora me te mate;

Mai ia whakatupuranga

kua nui haere ake te tinana o au hunga whakapono.

Ka whakawhetai ki a koe mō te katoa o rātou kua haere i mua ake,

i a rātou whakatutukitanga me o rātou mātauranga.

Tukua ki a mātou te kaha kia whakatinanatia tāu i pai ai;

ki te korōria o tōu ingoa tapu.

**Āmine.**

**Ngā Pānui**

Īhaia 25:6-9

Waiata 16:116

1 Pita 1:3-9

Hoani 11:21-27

**Te Rārangi mō Muri i te Hapa**

Ka mea a Īhu ki a ia, ‘Ko ahau te aranga, te ora; ko ia e ora ana, e whakapono ana ki ahau, e kore anō e mate ake ake.’

*Hoani 11:25, 26*

**Anaru Tapu, te Apōtōro i Patua mō te Whakapono**

 **te 30 o ngā rā o Whiringa-ā-rangi**

**Ngā Tau ABC**

**Te Rārangi o te Rā**

Ka mea a Anaru, ‘Ko konei e rima taro pāre, e rua ika nonohi; heoi, hei aha ēnei mā tēnei ope nui?’

*Hoani 6:9*

**Ngā Īnoi o te Rā**

E te Atua ora tonu,

i rongo nei tāu āpōtoro a Anaru i te karanga o tāu Tama

ā, i whakarite tonu atu i te whakahau;

meinga mātou kia pērā me ia te tāpae tere tonu

ki te mahi i ngā mea o āu whakahau;

ko Īhu Karaiti tō mātou Kaiwhakaora.

**Āmine.**

E Īhu, meinga tōu karanga ki a mātou

kia pērā i a Anaru kia whakataha atu ā mātou kupenga,

ō mātou kāinga, ā mātou mea katoa, ka aru i a koe.

Whakarongo ki tēnei īnoi i runga i tōu ingoa.
**Āmine.**

**Ngā Pānui**

Tiuteronomi 30:11-14

Waiata 19:1-6

Roma 10:8-18

Matiu 4:18-22

**Te Rārangi mō Muri i te Hapa**

Ko Anaru kua kite wawe i tōna tuakana ake, i a Haimona, ka mea ki a ia, ’Kua kitea e māua te Mihaia,’ nā, ka ārahina mai ia e ia ki a Īhu.

*Hoani 1:41-42*

**Tamati Tapu, te Apōtōro te 21 o ngā rā o Hakihea (rā takirua)**

**Ngā Tau ABC**

**Te Rārangi o te Rā**

Ka mea a Īhu ki a ia, ’Nō tōu kitenga i ahau, i whakapono ai koe, e Tamati: ka koa te hunga kāhore i kite, ā, kua whakapono.’

*Hoani 20:29*

**Ngā Īnoi o te Rā**

E te Atua kaha rawa, ora tonu,

i ngākau ruarua te āpōtoro a Tamati ki te aranga ake o tāu Tama;

ahakoa kāhore mātou e kite i a Īhu,

meinga kia oho mātou ki te tino whakawhirinaki ki a ia,

tō mātou Ariki, tō mātou Atua.

**Āmine.**

E te Karaiti tō mātou māramatanga,

pērā i a Tamati, e hiahia ana mātou kia kite, kia pā,

kia taea te mōhio tūturu i mua i tō mātou whakapono.

I ā mātou kuwaretanga, āwhinatia mātou ki te pono;

i a mātou e pura ana, āwhinatia mātou kia haere tonu.

Whakamoemiti ki a koe e te Atua;

ka tūtuki i a koe ngā īnoi.

**Āmine.**

**Ngā Pānui**

Hapakuku 2:1-4

Waiata 117

Epeha 2:19-22

Hoani 20:24-29

**Te Rārangi mō Muri i te Hapa**

Kātahi a Īhu ka mea ki a Tamati, ’Totoro mai tōu matihao, kia kite hoki koe i ōku ringa; totoro mai hoki tōu ringa, ka kuhu ki tōku kaokao: aua e whakateka, engari, me whakapono.’

*Hoani 20:27*

**Tipene Tapu, te tuatahi o rātou i patua mō te Whakapono**

 **te 26 o ngā rā o Hakihea (rā takirua)**

**Ngā Tau ABC**

**Te Rārangi o te Rā**

Ā, ka mea Tepene, ’Nanā, e kite ana ahau ko ngā rangi e tūhāhā ana, ā, ko te Tama a te tangata e tū ana i te ringa matau o te Atua.’

*Ngā Mahi 7:56*

**Ngā Īnoi o te Rā**

E te Atua atawhai,

hōmai tōu aroha noa, mō ō mātou mamae, mō te pono,

ki te whai atu i te tauira

o tāu pononga a Tipene, i patua mō te whakapono,

meinga anō hoki mātou anō kia titiro ki a ia kua rīpekatia

me te īnoi anō mō rātou e tūkinotia nei i a mātou.

ko Īhu Karaiti tō mātou Kaihoko.

**Āmine.**

E Īhu,

kāhore tōu korōria i roto i te kaha anake

engari nui ake i roto i te mamaetanga me te mate;

meinga mā te whakakitenga a Tipene

hei tikitiki mō ō mātou māhunga, ā, kia mau ki te pono;

mō te korōria o tōu ingoa tapu.

 **Āmine.**

**Ngā Pānui**

2 Ngā Whakapapa 24:17-22

Waiata 31:1-8

Ngā Mahi 6:8-10; 7:54-60

Matiu 10:17-22

**Te Rārangi mō Muri i te Hapa**

Ā, ko Tepene, kī tonu i te whakapono, i te mana, nui atu ngā merekara me ngā tohu i meatia e ia i roto i te iwi.

*Ngā Mahi 6:8*

 **Hoani Tapu te Kaituhi rongopai** **te 27 o ngā rā o Hakihea (rā takirua)**

**Ngā Tau ABC**

**Te Rārangi o te Rā**

I whakakitea mai hoki te ora, ā, kite ana mātou, nā, ka whakaatu nei, ka kauwhau nei ki a koutou i te ora tonu, i tērā i te Matua i mua, ā, kua whakakitea mai nei ki a mātou.

*1 Hoani 1:2*

**Ngā Īnoi o te Rā**

E te Atua tō mātou Matua,

ka whakamoemiti mātou ki a koe mō Hoani, tāu kaikauwhau,

i āna tuhinga i te rongopai, ka kitea ngā mea ngaro

o te whakakikokikotanga o te Kupu;

meatia, he mea whakamārama i tāna ākoranga,

kia haere ai mātou i te ara o tōu pono,

ā, kia tae mai ki te māramatanga me te ora tonu.

Ko Īhu Karaiti tō mātou Ariki.

**Āmine.**

E Īhu, te tīmatanga hou, te taro o te rangi, te wai ora,

ka rongo mātou i te kupu o te ora,

ka kite, ka mau ki te pono;

āwhinatia mātou ki te kauwhau i taua pono.

Whakarongo ki tēnei īnoi i runga i tōu ingoa.
**Āmine.**

**Ngā Pānui**

Ekoruhe 33:17-23

Waiata 97

1 Hoani 1:1-5

Hoani 21:20-25

**Te Rārangi mō Muri i te Hapa**

Nā, i te whakawhirinaki ki te uma o Īhu tētahi o āna ākonga, ko tā Īhu hoki i aroha ai.

*Hoani 13:23*

**Ngā Kōhungahunga Tapu te 28 o ngā rā o Hakihea (rā takirua)**

**Ngā Tau ABC**

**Te Rārangi o te Rā**

Ka meinga hoki e ahau tā rātou tangi hei koa, ka whakamārietia rātou, ā, ka meinga rātou kia hari i ō rātou mamae.

*Heremaia 31:13*

**Ngā Īnoi o te Rā**

E te Matua Tapu,

i whakaorangia tāu Tama i te parekura o ngā kōhungahunga

i te ringa o Herora;

kaua mātou e tukua kia whakaarokore

ki ngā mamae o āu tamariki,

engari kia āwhina, kia tautoko i a rātou i roto i tōu aroha pūmau;

e ora ana ia, e kīngi tahi ana me koe me te Wairua Tapu,

kotahi Atua mō ake tonu atu.

**Āmine.**

E Īhu, o te aroha,

tukua ngā roimata o Rāhera kia maringi,

hei whakaari i ō mātou pōuritanga;

tukua kia tangi ia mō ngā pēpi e patua ana, e matehauā ana hoki,

tangi tonu nei mō ngā mahi tūkino a te tangata kūare, kakī mārō hoki.

E Īhu, o te aroha, kia tangi mātou me Rāhera,

kia mārama ki a mātou, ā mātou mahi;

e ahatia ana ki a mātou;

āwhinatia mātou ki te whakatika ināianei.

Whakamoemiti ki a koe e te Atua;

ka tūtuki i a koe ngā īnoi.

**Āmine.**

**Ngā Pānui**

Heremaia 31:15-20

Waiata 8

1 Koroniti 1:25-29

Matiu 2:13-18

**Te Rārangi mō Muri i te Hapa**

Ko te hunga tēnei e aru ana i te Reme ki ngā wāhi katoa e haere ai ia. He mea hoko ēnei i roto i ngā tāngata, he mātāmua ki te Atua, ki te Reme hoki.

*Whakakitenga 14:4*